Rudolphus Krohne
Rudolphus (Rudolf) Krohne (natus 6 Septembris 1876 in oppido Rendsburg (Sliasvig-Holsatia), mortuus 17 Iunii 1953 Berolini) vir publicus Germaniae et sodalis Factionis Theodiscae Popularis fuit.

Iuventus et munus 
Krohne gymnasium frequentavit et, postquam maturitatem adeptus est, Lausonii, Marburgi atque Berolini iurisprudentiae studebat. Anno 1898 primam probationem accepit, doctor promotus est et ad ministerium publicium Borussiae accessit. Anno 1903 secundam probationem accepit et anno 1911 consiliarius (Regierungsrat) promotus est. Inde minister publicus celeriter ultra promovebatur. Ab anno 1914 ad 1916 primo bello mundano miles interfuit. Tum iterum minister publicus erat. Anno 1921 legatus Borussiae in Administerio Imperii Commeatus factus est.

Familia 
Krohne maritus erat et duos filios habuit.

Cursus honorum 
Anno 1923 secretarius statalis in Administerio Imperii Commeatus factus est. A die 11 Octobris 1924 ipse administer commeatus in consiliis ministrorum Marx II, Luther I et II atque Marx III erat. Anno 1925/1926 etiam Administerium Imperii Oeconomiae pro tempore administrabat. 28 Ianuarii 1927 consilium ministrorum reliquit.

Post cursum honorum 
Anno 1928 praeses portus Stettini erat et post secundum bellum mundanum in legatio Rei Publicae Foederalis Germaniae Berolini.

Nexus externi 
 Curriculum vitae brevis in pagina Tabularii Foederalis Germaniae (lingua Theodisca)

Nati 1876
Alumni Universitatis Lausoniensis
Alumni Universitatis Marburgensis
Alumni universitatum et scholarum Berolinensium
Administri Imperii Commeatus (Germania)
Administri Imperii Oeconomiae (Germania)
Mortui 1953